text: Flygtningenetværk i Nordborg på vej mod opløsning
  11 februar 2015 kl. 07.54
  Det meget omtalte integrationsarbejde som frivillige startede op i Nordborg er ved at smuldre.
  Initiativtageren Martin Zeissler er stoppet i bitterhed, fordi han ikke føler at projektet, bliver tilstrækkeligt anerkendt.
  Det er blevet kaldt Miraklet i Nordborg og har været omtalt overalt i landet. Det stykke frivillige integrationsarbejde som nogle borgere i byen startede op, da en gruppe syriske flygtninge flyttede til byen.
  Men nu ser det ud til, at det frivillige arbejde er ved at gå i opløsning, fordi initiativtagerne føler, der mangler opbakning til projektet.
  Martin Zeissler bekræfter i dag overfor TV SYD, at han med øjeblikkelig virkning er stoppet. Det sker fordi han ikke længere vil bruge så mange timer på arbejdet uden at få nogen løn for det.
  Martin Zeissler er i dag på kontanthjælp og det har ikke været muligt at få en jobaftale med Asylcenter Sønderborg.
  